Sarah E. Goode

Si Sarah Elisabeth Goode (1855 – Abril 8, 1905) sarong Amerikanong entrepreneur asin imbentor. Siya an saro sa pinakaenot na Apro-Amerikanong makaresibi nin Estados Unidos na patente, na saiyang naresibi kan 1885 para sa saiyang imbentong kabinet na higdaan.

Biograpiya
Namu7ndag kan 1855 sa Toledo, Ohio sa mag'agom na si Oliver asin Harriet (Kaufman) Jacobs, si Goode dati pangaran Sarah Elisabeth Jacobs. Kan siya hubin pa, an saiyang ama nagtrabaho komo waiter, asin saiyang ina nag'aasikaso sa harong. An saiyang ina nagsirbe man organisador kan Ohio Anti-Slavery Society sa Toledo, na yaon sana sa tungod kan Underground Railroad. Dikit an kaaraman dapit sa pagkaaki niya, alagad bago an 1870, an pamilya ni Goode naghubo' sa Chicago, Illinois, asin an saiyang ama nagpoon nang magtrabaho sa pagpanday sa kahoy. Duman saiyang naagom si Archibald Goode asin nagkaigwa siyang mga aki igdi. An mga aki ninda iyo sa Estella, Inza (or Inez), Harriet (Hattie), Edna, asin Sarah Goode. Si Archibald nagtatrabaho bilang paratugdok asin parapakaray nin upholstery asin sinda na Sarah nagbukas nin tindahan sa mwebles.

Toltolan

Kategorya:Mga Imbentor na Apro-Amerikano
Kategorya:Mga Ika-19ng siglong mga Amerikanong imbentor
Kategorya:Mga 1855 na kamundagan
Kategorya:Mga 1905 na kagadanan
Kategorya:Mga Babaeng imbentor
Kategorya:Mga Taga-Toledo, Ohio
Kategorya:Mga Negosyanteng taga Chicago
Kategorya:Mga Ika-20ng siglong mga Apro-Amerikanong babae